Stupci Pravna osnova i upute

010 Knjigovodstvena vrijednost opterećene imovine Srednja vrijednost knjigovodstvene vrijednosti imovine koju drži institucija i koja je opterećena u skladu s odjeljkom 1.7. Priloga XVII. Provedbenoj uredbi (EU) br. 680/2014. Knjigovodstvena vrijednost znači iznos iskazan na strani imovine u bilanci.

030 od čega: teoretski prihvatljiva EHQLA i HQLA Srednja vrijednost knjigovodstvene vrijednosti opterećene imovine koja je teoretski prihvatljiva za kvalifikaciju kao imovina iznimno visoke likvidnosti i kreditne kvalitete (EHQLA) i imovina visoke likvidnosti i kreditne kvalitete (HQLA). Za potrebe ove Uredbe teoretski prihvatljiva opterećena EHQLA i teoretski prihvatljiva opterećena HQLA znači imovina navedena u člancima 11., 12. i 13. Delegirane uredbe Komisije (EU) 2015/61 koja bi ispunjavala opće i operativne zahtjeve navedene u člancima 7. i 8. te Delegirane uredbe da njezin status nije status opterećene imovine u skladu s Prilogom XVII. Provedbenoj uredbi (EU) br. 680/2014. Teoretski prihvatljiva opterećena EHQLA i teoretski prihvatljiva opterećena HQLA mora biti u skladu i sa zahtjevima za izloženost specifičnima za kategoriju utvrđenima u člancima 10. do 16. i 35. do 37. Delegirane uredbe (EU) 2015/61. Knjigovodstvena vrijednost teoretski prihvatljive opterećene EHQLA-e i teoretski prihvatljive opterećene HQLA-e knjigovodstvena je vrijednost prije primjene korektivnih faktora utvrđenih u člancima 10. do 16. Delegirane uredbe (EU) 2015/61.

040 Fer vrijednost opterećene imovine Srednja vrijednost stavke „Fer vrijednost opterećene imovine” kako je iskazano u stupcu 040 obrasca F 32.01 (AE-ASS) u Prilogu XVI. Provedbenoj uredbi (EU) br. 680/2014. Za svaku kategoriju izloženosti objavljena fer vrijednost srednja je vrijednost različitih fer vrijednosti na kraju svakog izvještajnog razdoblja koje se uzima u obzir za izračun srednje vrijednosti.

050 od čega: teoretski prihvatljiva EHQLA i HQLA Srednja vrijednost fer vrijednosti opterećene imovine koja je teoretski prihvatljiva za kvalifikaciju kao EHQLA i HQLA. Za potrebe ove Uredbe teoretski prihvatljiva opterećena EHQLA i teoretski prihvatljiva opterećena HQLA znači imovina navedena u člancima 11., 12. i 13. Delegirane uredbe (EU) 2015/61 koja bi ispunjavala opće i operativne zahtjeve navedene u člancima 7. i 8. te Delegirane uredbe da njezin status nije status opterećene imovine u skladu s Prilogom XVII. Provedbenoj uredbi (EU) br. 680/2014. Teoretski prihvatljiva opterećena EHQLA i teoretski prihvatljiva opterećena HQLA mora biti u skladu i sa zahtjevima za izloženost specifičnima za kategoriju utvrđenima u člancima 10. do 16. i 35. do 37. Delegirane uredbe (EU) 2015/61. Fer vrijednost teoretski prihvatljive opterećene EHQLA-e i teoretski prihvatljive opterećene HQLA-e fer je vrijednost prije primjene korektivnih faktora utvrđenih u člancima 10. do 16. Delegirane uredbe (EU) 2015/61.

060 Knjigovodstvena vrijednost neopterećene imovine Srednja vrijednost stavke „Knjigovodstvena vrijednost neopterećene imovine” kako je iskazano u stupcu 060 obrasca F 32.01 (AE-ASS) u Prilogu XVI. Provedbenoj uredbi (EU) br. 680/2014.

080 od čega: EHQLA i HQLA Srednja vrijednost knjigovodstvene vrijednosti neopterećene EHQLA-e i HQLA-e kako je navedeno u člancima 11., 12. i 13. Delegirane uredbe (EU) 2015/61 i koje ispunjavaju opće i operativne zahtjeve utvrđene u člancima 7. i 8. te Uredbe te zahtjeve za izloženost specifične za kategoriju utvrđene u člancima 10. do 16. i 35. do 37. te Delegirane uredbe. Knjigovodstvena vrijednost EHQLA-e i HQLA-e knjigovodstvena je vrijednost prije primjene korektivnih faktora utvrđenih u člancima 10. do 16. Delegirane uredbe (EU) 2015/61.

090 Fer vrijednost neopterećene imovine Srednja vrijednost stavke „Fer vrijednost neopterećene imovine” kako je iskazano u stupcu 090 obrasca F 32.01 (AE-ASS) u Prilogu XVI. Provedbenoj uredbi (EU) br. 680/2014. Za svaku kategoriju izloženosti objavljena fer vrijednost srednja je vrijednost različitih fer vrijednosti na kraju svakog izvještajnog razdoblja koje se uzima u obzir za izračun srednje vrijednosti.